Naiste kiirlaskumisvõistlustelt lootsid ameeriklased esimest kuldmedalit. Mäesuusatamine oli USA-s populaarne ja nii jälgis võistlusi tunduvalt rohkem  pealtvaatajaid kui näiteks murdmaasuusatamist. Ameeriklaste lootsid Penny Pitoule. 15-aastaselt oli ta juba kuulunud USA olümpiakoondisse, kuid Cortinas jäi ta kõigil mäesuusatamisaladel kolmandasse kümnesse. Nüüd oli ta favoriit ja surve talle suur.